CELEX: 62016CN0092
Language: et
Date: 2016-02-15 00:00:00
Title: Kohtuasi C-92/16: Eelotsusetaotlus, mille on esitanud Juzgado de Primera Instancia n° 1 de Fuenlabrada (Hispaania) 15. veebruaril 2016 – Bankia S.A. versus Henry-Rodolfo Rengifo Jiménez ja Sheyla-Jeanneth Felix Caiza

2.5.2016   
            
            
               ET
            
            
               Euroopa Liidu Teataja
            
            
               C 156/27
            
         Eelotsusetaotlus, mille on esitanud Juzgado de Primera Instancia no 1 de Fuenlabrada (Hispaania) 15. veebruaril 2016 – Bankia S.A. versus Henry-Rodolfo Rengifo Jiménez ja Sheyla-Jeanneth Felix Caiza
   (Kohtuasi C-92/16)
   (2016/C 156/36)
   Kohtumenetluse keel: hispaania
   
      Eelotsusetaotluse esitanud kohus
   
   Juzgado de Primera Instancia no 1 de Fuenlabrada
   
      Põhikohtuasja pooled
   
   
      Hageja: Bankia S.A.
   
      Kostjad: Henry-Rodolfo Rengifo Jiménez ja Sheyla-Jeanneth Felix Caiza
   
      Eelotsuse küsimused
   
   
               1.
            
            
               Kas nõukogu 5. aprilli 1993. aasta direktiivi 93/13/EMÜ (1) ebaõiglaste tingimuste kohta tarbijalepingutes artikli 6 lõiget 1 tuleb tõlgendada nii, et lepingut ei saa ilma ebaõiglase tingimuseta jätkata, kui leping on ülejäänud osas müüjale või teenuste osutajale ebamõistlikult koormav?
            
         
               2.
            
            
               Kas juhul, kui müüjale või teenuste osutajale ebamõistlikult koormavat lepingut ei saa jätkata, on siseriiklikul kohtul õigus lepingu kehtima jäämise tagamiseks tarbijakaitse huvides kohaldada dispositiivset õigusnormi või peab ta lepingut täiendama müüja või teenuste osutaja jaoks vähegi vastuvõetava reegliga?
            
         
               3.
            
            
               Kas ennetähtaegse lõpetamise tingimuse ebaõigluse tõttu kehtetuks tunnistamise korral on võimalik lepingut direktiivi 93/13 artikli 6 lõike 1 tähenduses ülejäänud osas jätkata?
            
         
               4.
            
            
               Kas tarbija võib kohtus, mis asja menetleb, loobuda direktiiviga 93/13 tagatud kaitse korrast?
            
         
               5.
            
            
               Kas direktiivi 93/13 tõhususe põhimõttega ja Euroopa Liidu põhiõiguste hartaga (2) on kooskõlas siseriiklik menetlusseadus, milles on seatud tarbija oluliste õiguste või eeliste tingimuseks, et tarbijale kohaldatakse eriti kiirendatud täitmismenetlust, ja mis ei tunnista neid õigusi või eeliseid teistes menetlustes?
            
         
      (1)  EÜT L 95, 1993, lk 29; ELT eriväljaanne 13/12, lk 248.
   
      (2)  EÜT C 364, 2000, lk 1.